የትግራይ የባህል ማህበር 21ኛው ምስረታ በዓሉን አከበረ
የትግራይ የባህል ማህበር 21ኛው የምሰረታ በዓሉን በአዲስ አበባ ከተማ በተላያዩ ዝግጅቶች አከበረከአምስት ዓመት በፊት ተቌርጦ የነበረው ጠዓሞት (መክሰስ )የተሰኘው ኪነ-ጥበባዊ ስርዓት በአዲስ መልክ ተጠናክሮ እንደሚቀጥልም ነው የተመለከተው ።ታህሳስ 22/2009 ዓመተ ምህረት በአዲስ አበባ አክሱም ሆቴል በተከበረው በዚሁ በዓል ላይ የተገኙት የማህበሩ ስራ አስፈጻሚ ዳይሬክተር አቶ ብርሃኑ ወለሚካኤል እንደገለጹት ማህበሩ የትግራይ ባህል ኪነ-ጥበብ በማበልጸግ ትውፊቶች ለትውልድ በማስተላለፍ ረገድ ዓበይት ተግባራትን አከናውናል ።ባለፉት ዓመታት ጠዓሞት በሚል ይታወቅ የነበረውን የኪነ ጥበብ ዝግጅት ተቌርጦ ቢቆይም ካሁን አንስቶ ግን ሳይቆራረጥ እንደሚቀጥል ነው ያስታወቁት ።ከክልሉ ውጭ የተጠናከረ ስራ የሚሰራበት በአዲስ አበባ ከተማ ቅርንጫፍ ጽሕፈትቤት ከፍቶ ሲሰራ መቆየቱን በማስታወስ።የትግራይ ባህል ማህበር አዲስ አበባ ቅርንጫፍ ጽሕፈትቤት ስራ አስኪያጅ አቶ ዘርኣጽዮን አርኣያ  በበኩላቸው በመዲነዋ የሚገኙት የትግራየ ተወላጆቸ ባህልና ቌንቌቸው እንዲያውቁ በርካታ ቨስራዎች ሲያከናውኑ ቢቆዩም ባለፉት አራት ዓመታት እንቅስቃሴው ተዳክሞ መቆየቱን ገልጸዋል ።አሁን ግን በአዲስ መልክ አባላቱን በማብዛት ተጠናክሮ እንደሚቀጥል ነው ያረጋገጡት ።በዚሁ ዝግጅት የተለያዩ ኪነጥበባዊ ዝግጅቶች ግጥሞች ሙዚቃዊ ድራማ የተለያዩ ጣዕመ ዜማዎች ቀርበዋል ።ዝግጅቱ በድምቀት እንዲካገሄድ የላቀ አዘስተዋጽኦ ላበረከቱ የተለያዩ አካላትም የምስጋና ምስክር ወረቀት በመስጠት በዓሉ መጠናቀቁን የዘገበው ዋልታ ኢንፎርሜሽን ማዕከል ነው ።